Cheetahs onderhandel met Clayton | Netwerk24
Anderson nog nie gereed om uit te tree
Brittanje se ekonomie het weens die Covid-19-pandemie die swakste presteer uit alle ekonomieë in Europa.
Onder die top-tien-vroue wat vanjaar om die Mej. SA-kroon meeding, is twee dokters, 'n voedselwetenskaplike, bemarkers, studente, 'n onderwyseres en twee internasionale modelle.
Cheetahs onderhandel met Clayton
Deur Owen Kock 20 September 2019 19:31
Dit lyk of Clayton Blommetjies die rugby-wildernis gespaar gaan word met die nuus dat die Cheetahs tans met hom oor 'n kontrak onderhandel.
Blommetjies was een van die seëvierende Vrystaat-Cheetahs se uitblinkers in die Curriebeker-reeks.
Clayton Blommetjies was een van Vrystaat-Cheetahs se uitblinkers in die Curriebeker-reeks. Foto: Gallo Images
Hy was slegs vir dié reeks gekontrakteer. Dít het gekom nadat sy kontrak met die die Scarlets, 'n Walliese Pro14-span, voortydig beëindig is.
Blommetjies sukkel intussen met 'n enkelbesering wat hy in die Curriebeker-eindstryd teen die Goue Leeus opgedoen het.
Hy hoop om van Maandag af weer te oefen met die oog op die eerste Pro14-wedstryd teen die Glasgow Warriors Vrydag in Bloemfontein.
Die Cheetahs se breier, Hawies Fourie, het bevestig hulle kyk daarna om Blommetjies te behou.
"Ons is besig om met hom te onderhandel. Dit is egter nog nie gefinaliseer nie," het Fourie laat weet.
Dié breier sal weens 'n operasie minstens die span se eerste drie wedstryde, almal tuiswedstryde, misloop. Franco Smith (Curriebeker-afrigter) sal die span in sy afwesigheid brei.
Blommetjies het ook bevestig dat sy agent (James Adams) en die Vrystaat Rugbyunie tans onderhandel.
"Meer as dit kan ek ongelukkig nie sê nie, omdat ek nie meer weet nie. Ek wag nou om te hoor wat gebeur," sê Blommetjies.
"Ek glo ek het van die beste rugby van my loopbaan hier gespeel.
"Dit was lekker om in die Curriebeker-reeks weer saam met die Vrystaat te kon speel en ook saam met die nuwe spelers, wat bygekom het sedert ek weg is, te kon speel," sê Blommetjies.
* Intussen het die Pro14-reeks 'n denkbeeldige span gekies bestaande uit spelers in dié reeks, wat ongelukkig was om nie op die vliegtuig na Wêreldbeker-toernooi toe te klim nie.
Twee Cheetahs, die Springbokke Oupa Mohoje en Ruan Pienaar, het die 23-tal gehaal.
Die span is: Johnny McNicholl, James Lowe, Steff Evans, Huw Jones, Stuart McCloskey, Jarrod Evans, Kieran Marmoin, Marcell Coetzee, Magnus Bradbury, Jordi Murphy, Devon Toner, Scott Fardy, Jack McGrath, Rob Herring, Samson Lee. PLAASVERVANGERS: Mike Willemse, Rob Evans, Marty Moore, Ultan Dillane, Oupa Mohoje, Ruan Pienaar, Ross Byrne, Monty Ioane.